CRONICA GENERAL DE ESPANA 
393 
Merita. Item Leonelchido mato a su fijo por que non queria 
ser herege assi como el. Item Vterino Almida atraycion fijo 
de Recaredo. Item Vitterico mataron lo los suyos do seya 
comiendo. Item Vtica mando casar los clerigos, e tollo los 
priuilegios alas ygiesias e lebanto se contra la yglesia. Item 
el rey Rodrigo saco los oios aBtica, e despues fizo a Jullian 
lo que oiestes. Item Jullion fizo lo que sabiedes. Item don 
Froylla mato asu bermano por sus manos. Item los suyos 
por se vengar mataron a Froyla. E por tantose tan grandes 
males que Dios sofrir non podia e pesaba ael e alos homines 
vino este mal ala tierra de Spayna e quoal nunqua se emen 
dara. 
DELOS BIENES DE SPAYNNA 
Maguer que todo el mundo ganaron los godos Asia, et Eu- 
ropa, e Galia, e Gotica que es Narbona, e Tingetaria que es 
en Africa; en Espaynna fizieron su sennorio, e su siet e su 
morada que esta es la tierra que Dios bendixo e aquien dio 
sus donos. Item aEspayna dio IV rios caudales como en pa 
radiso, son asaber: Ebro, Duero, Tajo, Amabeti. En Espaynna 
ay abondamiento depocos, defuentes, e de rios como Xucar e 
Guadalajar que nasce enterritorio del obispado de Ciguenca 
en la prouincia de Toledo; amenos de otros rios buenos que 
homme contar non podria. 
Item en Espaynna ay abondamiento de buenas miesses, e 
de buenos fruytos, e pescados, e de lech, de queso, e de man- 
teca, de toda capa, e de muchos ganados, e de caballos, e de 
mulas; et de villas, e de castillos; e de pan, e de vino; e de 
todo metal, assi como oro, plata, fierro, aranbre, cobre, plo- 
mo, stayno; seda, paynos, lanas, lino, caynamo; peynnas, 
miel olio; hombres de buen engenio, sotiles, fuertes, sabido- 
res, legos, francos, osados, batallarosos, fieles, leales a seyn- 
norio, et de buen estudio, bien razonados, abastados de pala- 
bra e conplidos de todo bien. Que digamos mucho Espaynna 
en el mundo no ha par e son pocas tierras que le semejen 
